ยาโอริทาแวนซินOritavancin นำมาใช้รักษาการติดเชื้อแบคทีเรียชนิดแกรมบวก ที่ก่อให้เกิดการติดเชื้อรุนแรงในบริเวณผิวหนัง ใช่หรือไม่
ใช่ ยาโอริทาแวนซินOritavancin เป็นยาปฏิชีวนะกึ่งสังเคราะห์ Semisynthetic glycopeptides antibiotic มีโครงสร้างทางเคมีคล้ายกับยาVancomycin ทางคลินิก นำมาใช้รักษาการติดเชื้อแบคทีเรียชนิดแกรมบวก ที่ก่อให้เกิดการติดเชื้อรุนแรงในบริเวณผิวหนัง ยาโอริทาแวนซินได้รับการขึ้นทะเบียนจากประเทศสหรัฐอเมริกาเมื่อปี ค.ศ.2014 พ.ศ.2557 

รูปแบบเภสัชภัณฑ์เป็นยาฉีดชนิดผง ที่ต้องเตรียมเป็นสารละลายก่อนใช้กับผู้ป่วย มีข้อควรระวังก่อนใช้ยาโอริทาแวนซินกับผู้ป่วยดังนี้ เช่น ห้ามใช้ยานี้กับผู้ที่มีประวัติแพ้ยานี้ และ แพ้ยาปฏิชีวนะ Dalbavancin Telavancin หรือ Vancomycin ห้ามใช้กับผู้ที่ได้รับยา Heparin Warfarin Coumadin ด้วยจะทำให้เกิดความเสี่ยงต่อภาวะเลือดออกง่าย การใช้ยานี้ จะทำให้การทำงานของเกล็ดเลือดต้องใช้เวลามากขึ้น 

ดังนั้นผู้ที่ได้รับยานี้ต้องระวังไม่ให้เกิดการบาดเจ็บจนเกิดแผลเลือดออกเพราะจะส่งผลให้เลือดออกง่ายและเลือดที่ออกจะหยุดได้ยาก การทำงานของเกล็ดเลือดจะกลับมาเป็นปกติเมื่อหยุดใช้ยานี้อย่างต่ำประมาณ 5 วัน ขณะให้ยานี้เข้าทางหลอดเลือดดำ แล้วพบเห็นอาการผื่นคัน มีลมพิษ เกิดขึ้น ต้องหยุดการให้ยานี้ทันที แล้วรีบแจ้ง แพทย์พยาบาลโดยเร็ว 

การใช้ยาปฏิชีวนะเป็นเวลานานต่อเนื่องมากกว่า 2 เดือนที่รวมถึงยาโอริทาแวนซิน อาจทำให้มีอาการท้องเสียรุนแรงจากการติดเชื้อแบคทีเรีย Clostridium difficile ที่เป็นเชื้อประจำถิ่นในระบบทางเดินอาหาร จากการที่แบคทีเรียนี้จะเจริญเพิ่มจำนวนขึ้นในปริมาณมากจนก่อโรคเมื่อมีการใช้ยาปฏิชีวนะต่างๆที่รวมถึงยาโอริทาแวนซินต่อเนื่องยาวนาน หากพบเห็นอาการท้องเสียอย่างรุนแรง แพทย์จะหยุดใช้ยาโอริทาแวนซิน และจะเร่งรักษาอาการท้องเสียนั้น ระหว่างได้รับยานี้ต้องระวังการเกิดภาวะกระดูกอักเสบ หากตรวจพบภาวะดังกล่าว แพทย์จะสั่งเปลี่ยนการใช้ยาปฏิชีวนะตัวใหม่แทนยาโอริทาแวนซิน 

การใช้ยานี้ต้องอาศัยความต่อเนื่อง เพื่อกำจัดแบคทีเรียที่เป็นสาเหตุของโรคให้หมดฤทธิ์ ผู้ป่วยอาจจะต้องได้รับยาอย่างต่ำเป็นเวลา 5 วัน หรือตามคำสั่งแพทย์ การได้รับยานี้ในช่วง 2–3 วันแรกแล้วอาการดีขึ้น ผู้ป่วยยังคงต้องใช้ยานี้ต่อเนื่องจนครบเทอมการรักษา ทั้งนี้เพื่อป้องกันการกำเริบของโรค ปัจจุบันโอริทาแวนซินที่จัดจำหน่ายจะใช้ชื่อการค้าว่า Orbactiv และสามารถพบเห็นการใช้ยานี้แต่ในสถานพยาบาลเท่านั้น
อายุรศาสตร์ (อายุรศาสตร์) - Internal Medicine,เภสัชวิทยา Pharmacology